Държавен вестник, бр. 16, 2018 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  16
32. „Професионално облъчване“ е облъч-
ване на работници, стажанти и учащи се, на 
което те са изложени по време на работа в 
предприятие.
33. „Професионално облъчвано лице“ е 
лице, което работи самостоятелно или за 
работодател, което е подложено на облъчване 
по време на работа, извършвана в рамките 
на дейност под регулаторен контрол, и което 
може да получи дози, превишаващи някоя от 
границите на дозите за облъчване на лица от 
населението.
34. „Радиоактивен материал“ е материал, 
съдържащ в състава си радиоактивни вещества.
35. „Радиоактивно замърсяване“ е не-
преднамерено или нежелано наличие на 
радиоактивни вещества по повърхности или 
в твърди предмети, течности или газове, или 
по човешкото тяло.
36. „Радон“ е радионуклидът Rn-222 и него-
вите кратко живеещи продукти на разпадане, 
ако е приложимо.
37. „Референтно ниво“ е ниво (стойност) 
на ефективната или еквивалентната доза или 
на специфичната активност при ситуация на 
аварийно или съществуващо облъчване, над 
което облъчването се счита за неприемли-
во при дадена ситуация на облъчване. Това 
ниво не е граница, която не би могла да бъде 
надвишена.
38. „Ситуация на аварийно облъчване“ е 
ситуация на облъчване, дължащо се на авария.
39. „Ситуация на планирано облъчване“ е 
ситуация на облъчване, възникваща в резултат 
на планирана дейност с източник на йонизи-
ращо лъчение или от човешка дейност, която 
променя начините на облъчване и причиня-
ваща облъчване или потенциално облъчване 
на хора или на околната среда. Ситуациите на 
планирано облъчване могат да включват както 
нормални, така и потенциални облъчвания.
40. „Ситуация на съществуващо облъч-
ване“ е ситуация на облъчване, която вече 
съществува в момента, когато трябва да се 
вземе решение за въвеждане на необходимия 
контрол, и която не изисква или повече не 
изисква прилагането на спешни мерки.
41. „Изведен от употреба източник“ е закрит 
източник, който повече не се използва или не 
се предвижда да се използва за практика, за 
която е било издадено разрешение, но който 
продължава да изисква управление от гледна 
точка на безопасността.
42. „Специфична активност“ е активността 
на дадено количество радионуклид, който се 
съдържа в единица маса радиоактивно веще-
ство. Единицата за специфична активност е 
бекерел на килограм (Bq/kg).
43. „Стажант“ е всяко лице, което преми-
нава специална подготовка или обучение в 
дадено предприятие с цел придобиване на 
специфични знания и умения.
44. „Стохастичен (вероятностен) ефект“ е 
вреден за здравето ефект от въздействието 
на йонизиращо лъчение, за който се приема, 
че няма праг на дозата и вероятността за 
възникване е пропорционална на получена-
та доза, като тежестта на вредния ефект не 
зависи от дозата.
45. „Строителен материал“ е всеки продукт 
за трайно влагане в сграда или в части от 
нея и чиито експлоатационни характеристики 
оказват влияние върху тези на сградата по 
отношение на облъчването на нейните оби-
татели с йонизиращо лъчение.
46. „Торон“ е радионуклидът Rn-220 и него-
вите кратко живеещи продукти на разпадане, 
ако е приложимо.
47. „Увреждане на здравето“ е намаляване 
на продължителността и качеството на жи-
вота сред група от населението в резултат 
на облъчване, включително причинено от 
тъканните реакции, туморите и тежките ге-
нетични заболявания.
48. „Ускорител“ е устройство, което ге-
нерира йонизиращо лъчение, като ускорява 
заредени частици (електрони, протони или 
други микрочастици с електрически заряд) 
до високи енергии над 1 MeV.
§ 2. С наредбата се въвеждат изискванията 
на Директива 2013/59/Евратом на Съвета от 
5 декември 2013 г. за определяне на основ-
ни норми на безопасност за защита срещу 
опасностите, произтичащи от излагане на 
йонизиращо лъчение, и за отмяна на дирек-
тиви 89/618/Евратом, 90/641/Евратом, 96/29/
Евратом, 97/43/Евратом и 2003/122/Евратом 
(OB, L 13 от 17 януари 2014 г.).
§ 3. Председателят на Агенцията за ядрено 
регулиране изпълнява функциите на контактна 
точка за оперативна комуникация и обмен 
на информация с компетентните органи на 
държавите – членки в Европейския съюз, по 
всички въпроси, свързани с прилагането на 
настоящата наредба.
ЗАКЛЮЧИТЕЛНИ РАЗПОРЕДБИ
§ 4. Наредбата се приема на основание 
чл. 26, ал. 3 от Закона за безопасно използване 
на ядрената енергия.
§ 5. Председателят на Агенцията за ядрено 
регулиране, министърът на здравеопазването и 
министърът на околната среда и водите дават 
в рамките на своята компетентност указания 
по прилагането на наредбата.
§ 6. Контрола по прилагане на наредбата 
осъществяват председателят на Агенцията за 
ядрено регулиране, министърът на здравео-
пазването и министърът на околната среда и 
водите в съответствие с правомощията им, 
определени в Закона за безопасно използване 
на ядрената енергия, Закона за здравето и 
Закона за опазване на околната среда.